પટોલે દાવો કર્યો કે ગત વર્ષે પીએમ મોદીની તેમની સાથે બેઠક થઇ હતી. જ્યાં તેમણે ઓબીસીથી જોડાયેલી સમસ્યાઓ તેમની આગળ રજૂ કરીને એક અલગ મંત્રાલય બનાવાની પણ માંગ કરી હતી. તેમણે કહ્યું કે મારી માંગણી સામે પીએમ મારી પર ભડક્યા હતા અને કહ્યું હતું કે ઓબીસી માટે અલગથી મંત્રાલય બનાવાની કોઇ જરૂર નથી. પટોલેએ આરોપ લગાવ્યો કે તેમના દ્વારા ખેડૂતોના મુદ્દા અને કૃષિ ક્ષેત્ર મામલે પણ મોદીએ કંઇ કર્યું નહતું અને તેમનાથી નારાજ થઇ ગયા હતા. સાથે જ તેમણે કહ્યું કે સેન્ટર અને લોકસભામાં મેં અનેક વાર અનેક મીટિંગોમાં ખેડૂતોનો મુદ્દો ઉઠાવ્યો હતો. પણ કોઇએ પણ મારી વાત નહતી સાંભળી. પટોલે સાથે જ આરોપ લગાવ્યો કે પીએમ દેશના લોકોને દગો આપી રહ્યા છે.